Tο ***Call of Duty: Infinite Warfare*** είναι βιντεοπαιχνίδι βολών πρώτου προσώπου που αναπτύχθηκε από την Infinty Ward και με την βοήθεια της Raven Software και κυκλοφόρησε στις 4 Νοεμβρίου του 2016 για τις κονσόλες PlayStation 4, Xbox One και τον Υπολογιστή. Έχουν κυκλοφορήσει δύο διαφορετικές εκδόσεις, η απλή και η *Legacy Edition*, η οποία περιέχει επιπλέον το *Call of Duty: Modern Warfare Remastered*.

Τρόπος παιχνιδιού
-----------------

### Καμπάνια

Ο παίκτης παίζει αρχικά με τον χαρακτήρα Nick Reyes, στρατιώτη των SCAR (Αεροπορικές δυνάμεις κρούσης), ο οποίος όμως γρήγορα και με την πάροδο του χρόνου ανεβαίνει στην ιεραρχία και γίνεται καπετάνιος, οδηγώντας τον τάγμα χιλιάδων στρατιωτών και μισθοφόρων έχοντας την Nora Salter και τον ETH.3N στο πλευρό του. Στο παιχνίδι υπάρχουν 35 όπλα τα οποία είναι διαφορετικά και ως προς την εμφάνιση αλλά και στον τρόπο ''εξόντωσης''. Τα οποία ανήκουν στις κατηγορίες: αυτόματες καραμπίνες, υποπολυβόλα, κυνηγετικές καραμπίνες, όπλα ελεύθερου σκοπευτή, πιστόλια χειρός, ελαφρά πολυβόλα, σπέσιαλ όπλα, εκτοξευτές και όπλα από παλαιότερα παιχνίδια.

### Ζόμπι

Τέσσερις ταλαντούχοι ηθοποιοί επισκέπτονται το σπίτι του Wilard Wyler, σκηνοθέτη ταινιών τρόμου για μια οντισιόν. Ο Willard τους οδηγεί στην αίθουσα προβολής του για να δείξει τις παλιές του ταινίες, όμως αυτό καταλήγει σε εφιάλτη για τους πρωταγωνιστές διότι μεταφέρονται σε μια άλλη διάσταση όπου πρέπει να παλέψουν με ό,τι όπλα διαθέτουν, ζόμπι σε ένα θεματικό πάρκο της δεκαετίας του '80. Οι βασικοί χαρακτήρες είναι οι: Willard Wyler, A.J, ένας αθλητής, Poindexter, ένας σπασίκλας, Sally, μια τυπική έφηβη επηρεασμένη στην μόδα της εποχής, και ο Andre, ένας ράπερ.

Με το Sabotage DLC υπάρχει ένας επιπλέον χάρτης, ο Rave in the Wood, όπου οι χαρακτήρες μετακινούνται στην εποχή του 1990, σε μια εγκαταλελειμμένη κατασκήνωση γεμάτη με Ζόμπι και γνωρίζουν έναν άλλον ηθοποιό, τον Kevin Smith ο οποίος έχει ξεχαστεί εκεί και θέλει να πάρει εκδίκηση από τον Willard Wyler, που τον είχε παγιδεύσει εκεί.

Με το DLC Continium οι παίκτες μεταφέρονται στις αρχές του 2000 στους σκοτεινούς δρόμους της Νέας Υόρκης όπου με τις ικανότητες Κουνγκ Φου και με την μεγάλη ποικιλία από όπλα για να αφανίσουν μεγάλο αριθμό ζόμπι. Ο χάρτης λέγεται Shaolin Shuffle.

### Επιμελητής (Quarter master)

Στο παιχνίδι, o παίκτης έχει την δυνατότητα να αγοράσει βοηθητικά πακέτα (Supply Drops) χρησιμοποιώντας κλειδιά (Keys) που μπορεί κάποιος να κερδίσει παίζοντας. Από τα πακέτα μπορεί κάποιος να κερδίσει καμουφλάζ για τα όπλα του, αλλά και για τους Rigs του, μπορεί να αποκτήσει εμβλήματα και εικονίδια που θα τα χρησιμοποιήσει για το προφίλ του στο παιχνίδι (Calling Card και Emblems). Το παιχνίδι εξακολουθεί να ανανεώνει την ποικιλία του με αναβαθμίσεις (Updates) που γίνονται συχνά και σταδιακά.

### Διαδικτυακό παιχνίδι πολλαπλών παικτών

Αυτός ο τύπος παιχνιδιού δίνει την δυνατότητα σε πολλούς παίκτες να συνεργαστούν και να συναγωνιστούν μεταξύ τους μέσω διαδικτύου (Online), από διάφορα μέρη του κόσμου χρησιμοποιώντας διάφορους στρατιώτες (Combat Rigs), με διαφορετικές και ποικίλες ικανότητες (Perks), επεξεργάζοντας δικά τους όπλα (Classes) και να ανεβαίνουν επίπεδα παίρνοντας εμπειρία (XP) παίζοντας είτε μόνοι τους, είτε με ομάδα. Το παιχνίδι περιέχει εξελιγμένη κίνηση(EXO)που επιτρέπει στους παίκτες να ''πετάνε'' με μικρό περιορισμό, που κάνει το ρυθμό του παιχνιδιού πιο γρήγορο.

Τα Combat Rigs που υπάρχουν στο παιχνίδι εiναι τα Warfighter rig, Merc rig, Synaptic rig, FTL rig, Stryker rig και Phantom rig.

Το παιχνίδι πολλαπλών παιχτών δίνει την δυνατότητα να παίξει κάποιος σε μια ποικιλία χαρτών όπου ο κάθε ένας είναι ξεχωριστός ως προς το περιεχόμενο του. Οι χάρτες είναι με αλφαβητική σειρά οι Breakout, Crusher, Frontier, Frost, Genesis, Grounded, Mayday, Precint, Retaliation, Scorch, Skydock, Terminal καιThrowback. Υπάρχουν επίσης χάρτες από επιπλέον περιεχόμενο οι οποίοι, αυτή τη στιγμή, είναι οι Noir, Neon, Dominion, Renaissance, Archive, Scrap, Excess, Turista. Στις 31 Ιανουαρίου του 2017 η Infinity Ward έβγαλε στην αγορά επιπλέον περιεχόμενο επί πληρωμή, το Sabotage DLC, το οποίο περιέχει 4 χάρτες επιπλέον για το Multiplayer Mode οι οποίοι είναι: Noir, Neon, Dominion, Renaissance, καθώς και έναν χάρτη για τα Zombies εν ονόματι Rave In The Woods. Αναμένονται καινούριο DLC στην διάρκεια του 2017 ή και αργότερα.

Ανάπτυξη
--------

**Φωνές ηθοποιών**

Στο παιχνίδι δανείζουν τις φωνές τους οι παρακάτω ηθοποιοί (με αλφαβητική σειρά):

| Χαρακτήρας | Ηθοποιός |
| --- | --- |
| Nick Reyes | Brian Bloom |
| Captain Maureen Ferran | Claudia Christian |
| Audrey MacCallum | Claudia Black |
| Dj (Zombies in Spaceland) | David Hasselhoff |
| Usef Omar | David Harewood |
| Private Todd Kashima | Eric Ladin |
| A.J (Zombies In Spaceland) | Ike Barinholtz |
| Nora Salter | Jamie Gray Hyder |
| Sean Brooks | Jason Bary |
| Andre (Zombies In Spaceland) | Jay Pharoah |
| ETH.3N | Jeffrey Nordling |
| Akeel Min Ryah | Jim Pirri |
| Evelin Sotomura | Joanna Sotomura |
| Fredrick Raines | John Marshal Jones |
| Salen Kotch | Kit Harington |
| Laura Gibson | Misty Lee |
| Victor Diallo | Omid Abtahi |
| Willard Wyler (Zombies In Spaceland) | Paul Reubens |
| Maynard Griffin | Robert Baker |
| Sally (Zombies In Spaceland) | Sasheer Zamata |
| Poindexter (Zombies In Spaceland) | Seth Green |
| Ebele Yetide | Yetide Badaki |

Παραπομπές
----------

1. ↑  «Call of Duty: Infinite Warfare». *Trusted Reviews* (στα Αγγλικά). Ανακτήθηκε στις 27 Απριλίου 2023.
2. ↑  «Call of Duty®: Infinite Warfare | Campaign». *www.callofduty.com*. Ανακτήθηκε στις 27 Απριλίου 2023.
3. 1 2  «Call of Duty®: Infinite Warfare | Zombies». *www.callofduty.com*. Ανακτήθηκε στις 27 Απριλίου 2023.
4. 1 2 3 4  «Call of Duty®: Infinite Warfare | Multiplayer». *www.callofduty.com*. Ανακτήθηκε στις 27 Απριλίου 2023.
5. ↑  «Call of Duty: Infinite Warfare (Video Game 2016)». *IMDb*. Ανακτήθηκε στις 27 Απριλίου 2023.

Εξωτερικοί σύνδεσμοι
--------------------

* Επίσημη ιστοσελίδα